امریکانین مرکزی قوموتانلیغی‌نین (CENTCOM) رهبری ژنرال جوزف وتل آمریکان حربچیلرنین سوریه-دن چیخما پروسه‌سی‌نین بیر نئچه هفته عرضینده باشلایاجاغینی بیلدیردی.
امریکا سلاح‌لی قوه‌لری‌نین مرکزی قوموتانلیغی‌‌نین (CENTCOM) رهبری ژنرال جوزف وتل  ژورنالیست‌لرین سوریه-ده کی 2 مینه قدر امریکا حربچی‌سی‌نین بو اؤلکه‌نی ترک ائتمه پروسه سی‌نین باشلاما مودتی باره‌ده سوالینی جاوابلاندیرارکن: "اولا بیلسین هفته‌لر عرضینده لاکین تکرار ائدیم کی، هر شئی یئردکی وضعیت‌دن آسیلی اولا‌جاق. دوشونورم کی، بیز ایستدیگیمیز مودته پروسه باشلایاجاغیق" دئدی.
امریکا اردوسو سوریه-ده کی حربی تجهیزاتین بیر حیسه‌سینی چیخارماغا باشلاییب.
ژنرال وتل: "حربی پرسنلی چیخارماق تجهیزاتی چیخارماق‌دان داها آسان‌دیر. چونکی ایلک نوبه‌ده، احتیاجیمیز اولمایان تجهیزاتی چیخارماغا چالیشیریق" دئیه دانیشدی.
امریکانین عراق-داکی عسگرلرین‌دن ده سؤز آچان وتل بو اؤلکه‌دکی حربچی‌لرین سایی‌نین عینی قالاجاغینی ایفاده ائتدی.
وتل: "احتیاجیمیز اولمایان، و یا وظیفه باشیندا اولمایان عسگرلری اوردا توتماق ایستمیریک" دئیه بیلدیردی.
قئید ائتمک لازیم‌دیر کی، امریکانین داعش ایله موباریزه‌یه یاردیم ائتمک اوچون عراق-دا اولان حربچی‌لری‌نین سایی 5 مین‌دیر.
